Dylan, fiul Nadiei Comăneci și a lui Bart Conner, va împlini 18 ani peste trei luni.
Zilele trecute, Nadia şi Bart i-au făcut un cadou inedit. Este vorba despre o barcă cu motor, care să satisfacă nevoie de adrenalină a adolescentului.
" A fost decizia familiei. Sigur ca s-a bucurat foarte mult. Şi pot spune că se descurcă foarte bine la volanul ambarcaţiunii", a precizat Nadia pentru Orange Sport.
Chiar dacă în copilărie şi adolescenţă, fiul Nadiei şi al lui Bart Conner a cochetat cu mai multe sporturi, printre care: gimnastică, înot, schi, baschet sau fotbal, în cele din urmă pasiunea lui s-a axat pe sporturile cu motor. El participă la raliuri, conducând mașina tatălui său.